text: Politiets storm-status
  10 januar 2015 kl. 08.03
  Væltet lastbil og knækkede træer. Det var noget af det, som de to politikredse kom ud for, da stormen Dagmar var på besøg fredag. De er nu klar til endnu en storm.
  Fredag var der godt gang i vindene her i Sydjylland. Det betød blandt andet, at Syd- og Sønderjyllands Politi måtte afsted til en væltet lastbil på den Sønderjyske motorvej. Desuden var der også væltede træer, blandt andet i Haderslev.
  - Ellers var det heldigvis småting som tagsten og lignende, siger vagtchefen hos Syd- og Sønderjyllands Politi til TV SYD.
  - Vi har kun haft enkelte ting i forbindelse med stormen, oplyser vagtchefen hos Sydøstjyllands Politi.
  Endnu en storm er lige nu på vej ind over vores landsdel, og derfor har begge politikredse sikret sig.
  - Vi får den lokale beredsskabsstab ind her til middag, og så må vi følge stormen, siger Syd- og Sønderjyllands Politi.
  - Vi følger DMIs varsler, og så holder vi folk opdateret på vores twitter, siger Sydøstjyllands Politi.
  Lige nu melder Sund og Bælt, at Storebæltsbroen måske vil være lukket for al trafik mellem kl. 13-15.
  I KSN er posterne besat og de sidste forberedelser i gang #stormdk #politidk pic.twitter.com/ff4pcgwjdM
  
  Vi flytter nu styringen af koordineringen af stormindsatsen fra den normale vagtcentral til KSN #stormdk #politidk pic.twitter.com/XCfIWS1aSy
  
  